Document ID: 32012R0197
Publication Date: 2012-03-08

Title and Content:
KOMISIJAS ĪSTENOŠANAS REGULA (ES) Nr. 197/2012
(2012. gada 8. marts),
ar ko nosaka konkrētu zvejas produktu references cenas 2012. zvejas gadam
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1999. gada 17. decembra Regulu (EK) Nr. 104/2000 par zivsaimniecības un akvakultūras produktu tirgu kopīgo organizāciju (1) un jo īpaši tās 29. panta 1. un 5. punktu,
tā kā:
(1)
Regulā (EK) Nr. 104/2000 paredzēts, ka produktiem, kuriem saskaņā ar 28. panta 1. punktu aptur tarifu piemērošanu, katru gadu, vadoties pēc produktu kategorijas, var noteikt references cenas, kas ir spēkā Savienībā. Tas pats attiecas uz produktiem, kuriem jāatbilst references cenai, jo uz tiem attiecas PTO noteikts saistošs tarifu samazinājums vai kāda cita preferenču sistēma.
(2)
Saskaņā ar Regulas (EK) Nr. 104/2000 29. panta 3. punkta a) apakšpunktu references cena produktiem, kas uzskaitīti minētās regulas I pielikuma A un B daļā, ir vienāda ar izņemšanas cenu, kas noteikta saskaņā ar minētās regulas 20. panta 1. punktu.
(3)
Savienības izņemšanas cenas attiecīgajiem produktiem 2012. zvejas gadam ir noteiktas ar Komisijas Regulu (ES) Nr. 198/2012 (2).
(4)
Saskaņā ar Regulas (EK) Nr. 104/2000 29. panta 3. punkta d) apakšpunktu to produktu references cenu, kas nav uzskaitīti minētās regulas I un II pielikumā, nosaka, jo īpaši pamatojoties uz vidējo svērto muitas vērtību, kas reģistrēta importa tirgos vai importēšanas ostās pēdējos trīs gados pirms dienas, kad noteikta references cena.
(5)
Produktiem, uz kuriem attiecas Regulas (EK) Nr. 104/2000 29. panta 1. punktā noteiktie kritēriji un kurus nenozīmīgos apjomos importē no trešām valstīm, references cenas nav jānosaka.
(6)
Lai varētu ātri piemērot references cenas 2012. gadā, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
(7)
Šajā regulā paredzētie pasākumi ir saskaņā ar Zivsaimniecības produktu pārvaldības komitejas atzinumu,
IR PIEŅĒMUSI ŠO REGULU.
1. pants
Šīs regulas pielikumā ir noteiktas zvejas produktu references cenas 2012. zvejas gadam, kā paredzēts Regulas (EK) Nr. 104/2000 29. pantā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2012. gada 8. martā

Classification:
Level 1 Categories: 100147
100148
100156
Level 2 Categories: 100252
100207
100192
100193
Level 3 Categories: 2639
2519
614
3544
All Categories: 2437
2657
2659
2957
3191
4350